**A „Fenntartható mobilitás ösztönzése” nevű nyereményakció**

**sorsolási szabályzata**

**Elnevezése:** Fenntartható Mobilitás ösztönzése

**Időtartama:** 2024. február 15. és 2024. május 15.

**A nyereményakció szervezője**: Budapest Főváros XIII. Kerületi Önkormányzat

**A nyereményakcióban részt vehetnek:**

* jóváhagyott kerületi partnerkártyával rendelkezik a Budapest13 Smart City applikációban vagy 14 és 18 év közötti, kerületi lakcímmel rendelkező és életvitelszerűen itt élő fiatal
* összekötötte a Step2Stop applikációban kapott azonosítót és érvényes Step2Stop kártyával rendelkezik a Budapest13 Smart City applikációban
* kitöltötte a nyereményjátékhoz kapcsolódó kérdőívet a Step2Stop applikációban

és legalább a minimum elvárást teljesítette. Megjelölt minimum elvárás a sorsoláson való részvételnél, hogy a megadott időpontig regisztráljon és a 2024. május 15. napjáig legalább 2 000 pontot érjen el alternatív közlekedési eszközzel.

**Önkormányzati nyereményjáték esetében pontszámítás szabályai:**

|  |  |
| --- | --- |
| 1 perc fenntartható közlekedés, percenként | 1 pont |
| megtett 1, 5, 10, 50, 100, 500, 1000 km után (egyszeri) | 50 pont |
| 10, 50, 100, 500, 1000, 5000, 10000 gramm CO2 kibocsájtás megtakarításért (egyszeri)  A megtakarítás km-ként és grammban:  Gyaloglás 0,137  Futás 0,1  Kerékpározás 0,157  Tömegközlekedés 0,087 | 50 pont |

Az önkormányzati nyeremény játékra a tárgy hónapot követő hónap 5. napjáig kell regisztrálni, a Budapest13 Smart City fiókban szereplő Percek a fenntarthatóságért kérdőív kitöltésével.

A részvétel további feltétele a jelen Szabályzat és adatvédelmi nyilatkozat elfogadása.

**A nyereményakció díjai:**

* 3x 46.000 forint értékű utalvány, mely a Dagály fürdő 15 alkalmas bérletére váltható
* 6 x 25.000 forint értékű Decathlon utalvány
* 6X 2 fő részére, 1 alkalomra mozijegy Digitális 3D teljes árú jegy szemüveggel 6000 Ft/fő
* 10x5 alkalomra szóló belépő (1 felnőtt és a családban nevelt gyermek, Játszóházi belépő (PannKa, PannKapart, Tücsöktanya)
* 10x2 alkalomra szóló belépő (2 fő) Péntek13 előadása az Angyalföldi József Attila Művelődési Központba
* 10x3 alkalom (2 fő) Vasas hazai mérkőzésre szóló tiszteletjegy
* 3x1 óra (családi/baráti jegy 1 fő további 4 főt vihet magával) Bowling az Újpalotai úti sporttelepen

*A 13. kerületi kereskedők további ajánlatokkal járulnak hozzá a kampányhoz, amelyeket a Step2Stop applikációban gyűjtött pontokért cserébe különböző ajánlatokra és kedvezményekre**váltható be.*

**A sorsolás időpontja 2024. május 22. napja.**

Kizárható a sorsolásból az a személy, aki bizonyíthatóan jogszerűtlenül, etikátlan eszközökkel vesz részt az akcióban. A kizárásról az érintettet értesíteni kell. A kizárt személytől az esetlegesen átadott nyereményt a Budapest Főváros XIII. Kerületi Önkormányzat visszakövetelheti.

A sorsoláson az Önkormányzat 3 munkatársa, valamint a Civil Kerekasztal által kijelölt szervezet képviselője vesz részt. A Civil Kerekasztal kijelöli a sorsolási időszakban részvevő szervezeteket.

A sorsolásról jegyzőkönyv készül, amely a következő naptól megtekinthető a Budapest13 Smart City Hírfolyamában kiemelt hírként.

A nyerteseket az Önkormányzat értesíti.

**A sorsolás menete:**

A sorsoláson a felajánlott nyereménynek megfelelő darab szám szerinti nyertes és további 10 tartalék nyertes szám kerül kihúzásra.

A regisztráltak körében a tárgy hónapban elért eredményekről összegző statisztika készül. A megjelölt feltételeket teljesítő regisztráltak körében kerül sor a sorsolás elindítására.

**A Nyeremény sorsolásának módja:**

1.lépés: Az adott pontgyűjtési időszakban a feltételeket teljesítők közül véletlenszám-generátor segítségével sorsoljuk ki a nyerteseket.

2.lépés: Az első körben történő sorsolást követően a nyilvántartásban benn maradók közül, tartalékként, további főket sorsolunk ki.

https://kiszamolo.com/veletlenszam-generator/

A Nyeremény a nyertesként kihúzott személlyel történő egyeztetés alapján kerül átadásra.

Az átvétel időpontja a sorsolást követő 15 naptári nap. A Nyereményt a nyertes, illetve törvényes képviselője vagy a nyertes által meghatalmazott személy veheti át. Az átvétel során a személyazonosságát igazolni kell. Amennyiben a nyertes a személyazonosságának igazolását megtagadja, a Nyeremény nem kerül átadásra.

Amennyiben a nyertes az elküldött e-mail-értesítésre 5 napon belül nem reagál, vagy a kézbesítés napjától számított további 15 napon belül nem veszi át a nyereményt, akkor helyébe az Önkormányzat a nyertessel azonos napon kisorsolt tartaléknyertest értesíti. Ha a tartaléknyertes sem venné át a jelen pont szerint megküldött módon a nyereményt, akkor az Önkormányzat fenntartja magának azt a jogot, hogy a nyeremény felett rendelkezzen

A Szervező kizár minden felelősséget bármilyen kártérítési, kártalanítási igényért a nyereményakcióban való részvétel során.

A Nyereményt terhelő személyi jövedelemadó és egyéb járulékfizetési kötelezettséget az Önkormányzat viseli.

A nyeremény készpénzre nem váltható.

A sorsolási nyereményjátékban résztvevők magukra nézve kötelezőnek ismerik el a nyereményakció szabályzatát.

Jelen Szabályzat a sorsolásban résztvevők adatkezelési tájékoztatásának minősül az 1. számú mellékletben foglaltak szerint.